
	Côd Gwerthuso’r Swydd

	Teitl y Swydd
	Arweinydd Adran

	Ysgol/Cyfarwyddiaeth
	Gwasanaethau’r Campws –Meithrinfa’r Ysgolheigion Bach

	Gradd y Swydd
	3

	Llwybr Gyrfaol
	Cymorth Gweinyddol



Strwythur y Sefydliad 
	
Dylech gynnwys siart o’r sefydliad, os oes un ar gael

	Yn atebol i
	Rheolwr y Feithrinfa

	Yn gyfrifol am
	



Diben y Swydd
	
Mae arweinydd yr adran yn gyfrifol am ofal plant o fewn grŵp oedran penodol, a goruchwylio nyrsys a chynorthwywyr y feithrinfa yn yr adran berthnasol. Disgwylir y bydd deiliad y swydd yn dirprwyo ar gyfer y Rheolwr ar sail rota ac yn gyfrifol am unrhyw dasgau a ddirprwyir gan y Rheolwr.
Bydd deiliad y swydd arwain ac yn rheoli’r gwasanaeth yn weithredol, gan gynnig gofal corfforol, emosiynol, cymdeithasol a deallusol o safon er datblygiad y plant ym Meithrinfa’r Ysgolheigion Bach. Bydd gan ddeiliad y swydd hon lefel uchel o ymreolaeth, a bydd yn ymarfer lefel uchel o grebwyll ynghylch gweithrediad Meithrinfa’r Ysgolheigion Bach.




Dyletswyddau a Chyfrifoldebau
	Prif Ddyletswyddau

1. Goruchwylio plant a gofalu amdanynt. Sicrhau ein bod yn cynnig gofal o safon ac yn gweithredu’n unol â gofynion rheoleiddio. Trefnu a chydlynu amserlen o weithgareddau ar gyfer y plant yn yr adran ar y cyd â Rheolwr y Feithrinfa. Cadw cynllun gweithgareddau cyfredol: rhaid rhannu’r rhain yn gynlluniau wythnosol. Sefydlu a rheoli grwpiau gweithwyr allweddol. Gwirio llyfrau gweithwyr allweddol: gwneud yn siŵr eu bod yn gyfredol, yn daclus a bod y sillafu’n gywir. Bod yn ymwybodol o gam datblygiadol pob plentyn. Sicrhau bod yr holl staff yn yr adran yn cael gwybod am ofynion deietegol pob plentyn ac yn eu deall. Sicrhau bod y taflenni deietegol yn y gegin yn gyfredol ac yn daclus fel y gall yr holl staff eu darllen.
2. Goruchwylio nyrsys / cynorthwywyr y feithrinfa yn yr adran briodol. Rhoi cyngor ac arweiniad priodol i aelodau’r tîm pan fo angen. Cynnal cyfarfodydd misol. Rhoi rhybudd digonol ymlaen llaw i aelodau’r tîm o ran pryd y cynhelir y cyfarfodydd hyn fel y gallant gyflwyno eitemau ar yr agenda. Sicrhau bod yr holl staff yn llofnodi nodiadau’r cyfarfodydd hyn a bod absenoldebau’n cael eu nodi.
3. Bod yn ymwybodol o ofynion y Ddeddf Plant a sicrhau cydymffurfiaeth â’r rheoliadau hyn a’r rhai sy’n ofynnol gan Arolygiaeth Gofal Cymru. Monitro cydymffurfiaeth staff â safonau gofal a weithredir yn y lleoliad, a mynd i’r afael â diffygion. Sicrhau cydymffurfiaeth â gofynion cyfreithiol a rheoliadol o ran cydraddoldeb ac amrywiaeth, diogelwch data, hawlfraint a thrwyddedu, diogelwch a chyllid, gan gynnwys polisïau, gweithdrefnau a chodau eraill y Brifysgol fel sy'n briodol.
4. Cynorthwyo gyda rhaglenni sefydlu a hyfforddi staff. Cynnal sesiynau cynefino ag ystafell gydag unrhyw aelod o staff sy’n mynd i weithio yn yr ystafell (boed yn newydd i’r feithrinfa neu wedi dod o adran arall i’w leoli yn yr ystafell). Rhoi’r wybodaeth ddiweddaraf i unrhyw aelod o staff am yr hyn y mae wedi’i golli yn ystod gwyliau neu
wrth gyflenwi mewn adran arall. Gwneud yn siŵr eich bod yn ymgynefino â’r wybodaeth ddiweddaraf ar ôl dychwelyd i’r gwaith ar ôl unrhyw absenoldeb, ac yn llofnodi unrhyw waith papur i ddangos eich bod wedi gwneud hyn.
5. Hysbysu Rheolwyr y Feithrinfa ynghylch unrhyw faterion sy’n codi o ran rhedeg y feithrinfa.
6. Cynnal a chadw cofnodion cywir Sicrhau bod y cofrestrau’n barod o leiaf chwe wythnos ymlaen llaw.
7. Sicrhau bod llyfrau cyswllt yn gyfredol, yn gywir ac yn ddarllenadwy. Cofnodi yn y llyfrau cyswllt yn ôl cyfarwyddyd y rheolwyr. Cwblhau adroddiadau am ddamweiniau / digwyddiadau yn gywir yn ôl yr angen. Gwirio’r llyfrau damweiniau / digwyddiadau bob mis. Os bydd patrwm neu anghysondebau yn ymddangos, rhoi gwybod i reolwyr y ganolfan ar unwaith.
8. Cysylltu’n effeithiol â rhieni. Bod yn hawdd i rieni / gofalwyr fynd atoch a sicrhau bod perthynas waith gydweithredol dda gyda nhw. Rhoi gwybod iddynt am bopeth sy’n digwydd gyda’u plentyn / plant yn ogystal â’r hyn sy’n digwydd yn yr ystafell. Trosglwyddo gwybodaeth gan rieni i’r holl staff a’i chofnodi yn y lle priodol. Gwneud yn siŵr bod pob aelod o staff yn llofnodi i ddatgan eu bod wedi cael yr wybodaeth ddiweddaraf ar ôl dychwelyd i’r gwaith / ystafell, a rhoi’r wybodaeth ddiweddaraf iddynt am unrhyw gyfarfodydd sydd wedi digwydd yn eu habsenoldeb. Unwaith eto, bydd yn rhaid iddynt lofnodi a dyddio’r llyfr cyfarfodydd.
9. Cynnal asesiadau risg o unrhyw ardal waith a sicrhau bod staff yn y tîm hefyd yn gwneud hyn. Cymryd gofal rhesymol am eich iechyd a’ch diogelwch eich hun, gan gynnwys iechyd a diogelwch pobl eraill y gallai’r hyn y byddwch yn ei wneud neu’n methu â’i wneud yn y gwaith effeithio arnynt, yn unol â Deddf Iechyd a Diogelwch yn y Gwaith etc 1974, cyfarwyddebau'r CE a pholisïau a gweithdrefnau’r Brifysgol ar iechyd, diogelwch a'r amgylchedd, yn ogystal â chydweithio â'r Brifysgol, sef y cyflogwr, i gyflawni unrhyw ddyletswyddau cyfreithiol sydd arni
10. Gofyn am gymorth gan y rheolwyr pan fo angen. Hysbysu’r rheolwyr am unrhyw faterion y bu’n rhaid i chi neu’ch staff ymdrin â nhw.
11. Gosod offer y feithrinfa. Sterileiddio offer babanod. Gwneud gwaith glanhau cyffredinol i gynnal hylendid y feithrinfa. Ymgymryd â dyletswyddau golchi dillad.
12. Cynnal adolygiadau datblygu personol blynyddol o’r staff yn eich adran a chyfarfodydd un i un misol.
Wrth ddirprwyo yn absenoldeb rheolwr:
1. Cwblhau amserlenni staffio gan gynnal patrymau sifftiau staff.
2. Archebu, derbyn a nodi anfonebau ar ORACLE.
3. Monitro cymarebau a chyflenwi pan fo angen.
4. Ymdrin ag unrhyw ymholiadau gan rieni ac ymwelwyr.
5. Gwirio negeseuon e-bost y feithrinfa’n rheolaidd ac ymateb yn unol â hynny.
6. Goruchwylio’r holl staff gan sicrhau bod pawb mewn cymhareb ac yn cyflawni dyletswyddau.
Dyletswyddau Cyffredinol
1. Sicrhau eich bod yn deall pwysigrwydd cyfrinachedd wrth gyflawni pob dyletswydd
2. Sicrhau cydymffurfiaeth â gofynion statudol a rheoleiddiol cydraddoldeb ac amrywioldeb, iechyd, diogelwch, yr amgylchedd a lles, diogelu data, hawlfreintiau a thrwyddedu, diogelwch, materion ariannol a pholisïau, gweithdrefnau a chodau eraill y Brifysgol fel y bo’n briodol.
3. Cynorthwyo’r rheolwr i reoli a sicrhau bod holl weithrediadau’r Feithrinfa’n cydymffurfio â gofynion statudol.
4. Cyflawni dyletswyddau eraill o bryd i'w gilydd nad ydynt wedi’u nodi uchod ond sy’n cyd-fynd â gofynion y swydd
Bydd y rôl yn gofyn am agwedd hyblyg tuag at oriau gwaith 5 diwrnod allan o 7 (pro rata ar gyfer staff rhan amser).




Manyleb yr Unigolyn 
	Meini Prawf Hanfodol (hyd at 10)

	1. Diploma Lefel 3 mewn Gofal, Dysgu a Datblygiad Plant (FfCCh) neu gymhwyster cyfatebol.
2. O leiaf ddwy flynedd o brofiad ym maes gofal plant.
3. Profiad o reoli ac ysgogi tîm.
4. Gallu cyfleu gwybodaeth yn effeithiol ac yn broffesiynol i amrywiaeth eang o bobl.
5. Tystiolaeth o’ch gallu i weithio hyd at derfynau amser, cynllunio, pennu a monitro blaenoriaethau ar gyfer y tîm.
6. Gallu cymryd cyfrifoldeb personol a rhoi arweiniad.
7. Cydymffurfiaeth foddhaol â gwiriadau meddygol a’r Gwasanaeth Datgelu a Gwahardd.
8. Gallu ymgymryd â dyletswyddau heb oruchwyliaeth agos.
9. Ymagwedd aeddfed a sgiliau rhyngbersonol da sy’n gysylltiedig â gweithio mewn tîm.

	Meini Prawf Dymunol (os yn briodol)

	1. Diploma Lefel 5 mewn Arweinyddiaeth ar gyfer Gofal, Dysgu a Datblygiad Plant (Ymarfer Uwch – FfCCh).
2. Rhuglder yn y Gymraeg, yn ysgrifenedig ac ar lafar.

